મહેસાણા: કડીના કસ્બામા અગાઉના ઝઘડાની ફરીયાદના સાક્ષીને કેસમાથી હટી જવા મામલે ધાક ધમકીઓ આપી સોમવારે રાતે તેના પુત્ર પર હુમલો કર્યો હતો જેની અદાવત રાખીને ટોળાએ મહિલા નગરસેવિકાના ઘર પર હુમલો કરી નગરસેવિકાને ઈજા પહોંચાડી ઘરમા તોડફોડ કરતા મામલો તંગ બન્યો હતો.ગત રાતે થયેલ ઝઘડાની અદાવત રાખીને મંગળવારે બપોરે મહિલા નગરસેવિકાના પુત્ર પર તલવાર હુમલો થયા બાદ બંન્ને ગેંગ આમને સામને આવી જઈ પથ્થરમારો કરી ફાયરીંગ કર્યુ હતુ.જેમા એકને માથામા છરો વાગ્યો હતો.બનાવને પગલે ડીવાયએસપી, એલસીબી સહિત કડી, નંદાસણ, બાવલુ, સાંથલ પોલિસનો ચુસ્ત બંદોબસ્ત તૈનાત કરી પરિસ્થિતી પર કાબૂ મેળવ્યો હતો.